Nyɔŋmɔ Wiemɔ lɛ Mlibotemɔ | NWT\nKANEMƆ YƐ Afrikaans Bashkir Bicol Bissau Guinean Creole Boulou Bulgaria Chile Mumuii Awiemɔ Cinyanja Finland Mumuii Awiemɔ Ga Hmong (White) Ibanag Iceland Japan Mumuii Awiemɔ Kikuyu Kimbundu Kinyarwanda Kirghiz Kisi Kpelle Krio Kwanyama Latvia Low German Lunda Macedonia Maninkakan (Eastern) Mende Mingrelian Moore Motu Nias Nyungwe Pennsylvania German Peru Mumuii Awiemɔ Quechua (Ayacucho) Quechua (Cuzco) Quichua (Chimborazo) Quichua (Imbabura) Romania Romany (Southern Greece) Samoa Serbia (Roma) Serbian (Cyrillic) Setswana Susu Swiss German Mumuii Awiemɔ Taiwan Mumuii Awiemɔ Tajiki Tiv Turkey Twi Venezuela Mumuii Awiemɔ Vietnam Wayuunaiki Wolof\nNyɔŋmɔ wiemɔ, loo sane ní eyɔɔ kɛhã wɔ ŋmɛnɛ lɛ yɛ Biblia lɛ mli. Biblia lɛ tsɔɔ wɔ bɔ ni wɔɔfee wɔye omanye yɛ shihilɛ mli kɛ bɔ ni wɔɔfee wɔsa Nyɔŋmɔ hiɛ. Agbɛnɛ hu, ehãa sanebimɔi ni nyiɛ sɛɛ nɛɛ ahetoo:\n1 Namɔ ji Nyɔŋmɔ?\n2 Te ooofee tɛŋŋ okase Nyɔŋmɔ he nii?\n3 Namɔ ŋma Biblia lɛ?\n4 Ani Biblia lɛ kɛ anɔkwa saji ní jeŋ shikpálɔi ena lɛ kpãa gbee?\n5 Mɛɛ sane Biblia lɛ wieɔ he?\n6 Mɛni Biblia lɛ gba yɛ Mesia lɛ he?\n7 Mɛni Biblia lɛ gba yɛ wɔgbii nɛɛ ahe?\n8 Ani esa akɛ ashwa Nyɔŋmɔ yɛ amanehului ní adesai naa lɛ ahe?\n9 Mɛni hewɔ adesai naa amanehulu?\n10 Mɛni Biblia lɛ ewo shi akɛ ebaaba wɔsɛɛ?\n11 Kɛ́ mɔ ko gbo lɛ, mɛɛ shihilɛ mli eyajeɔ?\n12 Mɛɛ hiɛnɔkamɔ wɔbaanyɛ wɔná yɛ gbohii lɛ ahe?\n13 Mɛni Biblia lɛ wieɔ yɛ nitsumɔ he?\n14 Te ooofee tɛŋŋ okwɛ nibii ni oyɔɔ lɛ anɔ jogbaŋŋ?\n15 Te ooofee tɛŋŋ oná miishɛɛ?\n16 Te ooofee tɛŋŋ odamɔ yeyeeyefeemɔ naa?\n17 Mɛɛ gbɛ nɔ Biblia lɛ baanyɛ aye abua oweku lɛ?\n18 Te ooofee tɛŋŋ otsi obɛŋkɛ Nyɔŋmɔ kpaakpa?\n19 Mɛni yɔɔ Biblia lɛ mli woji srɔtoi lɛ amli?\n20 Te ooofee tɛŋŋ oná o-Biblia kanemɔ lɛ he sɛɛ jogbaŋŋ?\nBƆ NI OOOFEE ONA BIBLIA MLI ŊMALƐI LƐ\nWoji bibii 66 yɔɔ Biblia lɛ mli. Aja mli awo fãi enyɔ mli: Hebri kɛ Aramaik Ŋmalɛi lɛ (“Kpaŋmɔ Momo”) kɛ Hela Ŋmalɛi lɛ (“Kpaŋmɔ Hee”). Ajara Biblia mli woji lɛ ateŋ eko fɛɛ eko mli awo yitsei kɛ kukuji amli. Kɛ́ atsɛ ŋmalɛ ko lɛ, klɛŋklɛŋ yibɔ okadi ní aŋma yɛ Biblia mli wolo lɛ gbɛ́i lɛ sɛɛ lɛ ji yitso lɛ, ni yibɔ okadi loo okadii ni nyiɛ no sɛɛ lɛ ji kuku lɛ loo kukuji lɛ. Akɛ nɔkwɛmɔnɔ lɛ, 1 Mose 1:1 lɛ tsɔɔ Mose Klɛŋklɛŋ Wolo lɛ, yitso 1, kuku 1 lɛ.